4. ΝΟΜΟΘΕΤ. ΔΙΑΤΑΓΜΑ της 31 Αυγ./9 Σεπτ. 1935 (ΦΕΚ Α΄ 399) Περί οργανώσεως και λειτουργίας του Εθνικού Μουσείου Κοσμητικών Τεχνών. Άρθρ.1-Το δια του Νόμ. 1407 και του Ν.Δ. της 22/31 Αυγ. 1923 «περί μετονομασίας κλπ. «ιδρυθέν και οργανωθέν Εθνικόν Μουσείον των Κοσμητικών Τεχνών, υπάγεται εφεξής εις την αρμοδιότητα» της Γενικής Δ/σεως Γραμμάτων και Καλών Τεχνών του Υπουργείου Θρησκευμάτων και Εθνικής Παιδείας» και λειτουργεί κατά τα εν τω ως άνω Ν.Δ/τι και τα εν τω παρόντι οριζόμενα καταργουμένων των διατάξεων των άρθρ. 3 και 16 του από 21 Μαΐου – 5 Ιουν. 1926 Ν.Δ/τος «περί ιδρύσεως Εθνικού Ιστορικού Μουσείου» και του άρθρ. 1 παρ. 2 του Νόμ. 5046 ως προς την μετονομασία του Μουσείου τούτου. Το εντός « » αντικατεστάθησαν ως άνω δια του άρθρ. 19 Α.Ν. 1779/1939. Σελ. 950 Άρθρ.2.-Η θέσις του κατά το άρθρ. 3 του Ν.Δ. της 22/31 Αυγ. 1923 «περί μετονομασίας κλπ. του Μουσείου», Διευθυντού καταργείται. Η Διεύθυνσις του Μουσείου ανατίθεται εις τον κατά την παρ. 2 του αυτού άρθρου Βοηθόν Διευθυντού όστις μετονομάζεται εις Επιμελητήν του Μουσείου Κοσμητικών Τεχνών και έχει αποδοχάς και βαθμόν Εισηγητού. Επιμελητής του Μουσείου Κοσμητικών Τεχνών διορίζεται πτυχιούχος της Φιλοσοφικής Σχολής Ημετέρου ή αλλοδαπού Πανεπιστημίου έχων να επιδείξη συναφή δημοσιευμένην επιστημονικήν εργασίαν μετά διαγωνισμόν διεξαγόμενον υπό του Αρχαιολογικού Συμβουλίου κατά τα δια Π.Δ/τος καθορισθησόμενα. Ο Επιμελητής του Μουσείου Κοσμητικών Τεχνών συμπληρώνων δεκαετή ευδόκιμον υπηρεσίαν λαμβάνει τας αποδοχάς Τμηματάρχου β΄ τάξεως. Άρθρ.3.-«Η εποπτεία και ο έλεγχος του Μουσείου Κοσμητικών Τεχνών ασκείται υπό της Γενικής Δ/σεως Γραμμάτων και Καλών Τεχνών του Υπουργείου θρησκευμάτων και Εθνικής Παιδείας». Το άρθρ. 3 ετροποποιήθη ως άνω δια της παρ. 2 άρθρ. 19 Α.Ν. 1779/1939. Άρθρ.4.-Αι περί ωρών εργασίας και επισκέψεως υπό του Κοινού του Εθνικού Αρχαιολογικού Μουσείου διατάξεις και κανονισμοί επεκτείνονται και εις το Εθνικόν Μουσείον Κοσμητικών Τεχνών καθοριζομένου εισιτηρίου δραχμών είκοσι πέντε δια τας ημέρας της επί πληρωμή επισκέψεως. 31.Μ.η.4 Μουσείο Ελλην.Λαϊκής Τέχνης 133 Άρθρ.5.-Εις τον προϋπολογισμόν των εξόδων του Υπουργείου Παιδείας αναγράφεται ετησία πίστωσις δρχ. 50.000 δια την αγοράν έργων προς πλουτισμόν του Μουσείου. Μεταβατικαί διατάξεις Άρθρ.6.-Μέχρις ανεγέρσεως ή άλλως πως εξευρέσεως καταλλήλου κτιρίου το Εθνικόν Μουσείον Κοσμητικών Τεχνών θέλει εξακολουθήσει λειτουργούν εις το παρά την Πλατείαν Μοναστηρακίου παλαιόν Τζαμίον, συντηρούμενον κατά τας διατάξεις συντηρήσεως αρχαιολογικών Μουσείων και Ιστορικών Μνημείων. Ο νυν εν υπηρεσία βοηθός εφ’ όσον έχει τα υπό του άρθρ. 2 του παρόντος Νόμου οριζόμενα προσόντα διαβαθμίζεται μετά γνώμην του Αρχαιολογικού Συμβουλίου εις Επιμελητήν της μέχρι τούδε υπηρεσίας αυτού εις την θέσιν του Βοηθού λογιζομένης ως Επιμελητού. Καταργείται η θέσις του Διευθυντού του Μουσείου τούτου. 